De easchte Konzertreisn vom Wolfgang und vo seine Schwesta Nannerl mit de Öitan hom Aunfaung 1762 noch Minga gfiat und im Heabst vom söm Joa noch Wean, um an Adel de Wunderkinda z'präsentian. Noch de groußn Erfoige in Minga und Wean hod de Famülie am 9. Juni 1763 a extensive Tournee duach deitsche Lända und duach Westeiropa duachgfiat, de bis zuum 29. Novemba 1766, oiso dreiahoib Joa, dauat hot. De Stationen woan in chronologischa Reihnfoige: Minga, Augschburg, Ludwigsburg, Schwetzingen, Heidelberg, Mainz, Frankfurt am Main, Koblenz, Köln, Aachen, Brüssel, Paris, Versailles, London, Dover, Belgien, Den Haag, Amsterdam, Utrecht, Mecheln, erneit Paris, Dijon, Lyon, Genf, Lausanne, Bern, Zürich, Donaueschingen, Ulm und Minga. Auf dena Reis san de easchtn Sonatn fia Klavia und Geign entstaundn (de via Sonaten fia Klavia und Geign Köchelvazeichnis (KV) 6 bis 9 san 1764 de easchtn drucktn Kompositionen vom Mozart) sowia aa de easchte Sinfonie Es-Dur (KV 16).